****

**Közlemény**

***Budapest, 2016. február 5. – Az Országos Onkológiai Intézetben évente közel 16000 új fekvőbeteget kezelünk, 56000 beteget részesítünk kúraszerű ellátásban és az ambuláns forgalom meghaladja a 600000 főt. Naponta közel 2000 járóbeteget kezelünk, akik az ország minden területéről érkeznek. Az intézet parkolási rendjéről a betegek tájékoztatást kapnak a Betegfelvételi Irodán és egyéb tájékoztató kiadványokon keresztül.***

A parkolás lehetőségeivel kapcsolatban a következőkre hívjuk fel betegeink és hozzátartozóik figyelmét:

* Budapest Főváros XII. kerület Hegyvidék Önkormányzatával megállapodásunk van, amely tartalmazza, hogy a betegek az Országos Onkológiai Intézet biztonsági vezetőjéhez nyújthatják be kérelmüket azon parkolási büntetések esetén, amelyek a 4 órás parkolási időkorlát után keletkeztek. Az intézet maga bonyolítja le az önkormányzattal ezeknek a bírságoknak a törlését a kezelőorvostól kapott igazolások alapján.
* Mivel az onkológiai betegek ellátása több órát vehet igénybe, és az intézet köteles biztosítani, mindig járhatóvá tenni az intézeten belüli utakat, ezért korlátozott számban parkolhatnak személygépkocsik az intézeten belül.
* Orvosi javaslattal behajthatnak a betegeket szállító gépkocsik az intézet területére, a kezelés helyszínéhez szállíthatják a betegeket, majd a kezelés befejeztével újra beléphetnek az intézet területére a beteg elszállítása érdekében.
* Intézeten kívül 19 parkolóhellyel rendelkezünk (3 parkoló a mozgáskorlátozottak részére), amelyeket ingyenes biztosítunk a betegek részére.
* A Mercure Budapest Buda Hotel melletti mélygarázs üzemeltetőjével megállapodásunk van, hogy betegeink és hozzátartozóik számára kedvezményes parkolási és gépkocsi tárolási lehetőséget nyújtanak.

***A közlemény az Országos Onkológiai Intézet kiadványa***